Edukiak
Indizea 🔎︎

# Iragazki-nabigatzailea erabiltzea

Hainbat iragazki-baldintza OR boolearrarekin konektatzeko, sakatu iragazki-barrako Iragazki-nabigatzailea ikonoa. Iragazki-nabigatzailea leihoa irekiko da.

Ezarri den iragazki-baldintza iragazki-nabigatzailean agertzen da. Iragazki bat ezarri bezain pronto, iragazki huts bat agertuko da iragazki-nabigatzailearen behealdean. Sarrera hori "Edo" hitzean klik eginda hautatu daiteke. Iragazki hutsa hautatu ondoren, iragazki-baldintza gehiago sartu daitezke inprimakian. Baldintza horiek OR boolearraren bidez daude lotuta aurretiaz definitutako baldintzei.

Laster-menua iragazki-nabigatzaileko sarrera bakoitzetik deitu daiteke. Area horretako iragazki-baldintzak zuzenean testu modura editatu daitezke. Eremu batek edukia duen ala ez egiaztatu nahi bada, "hutsik" (SQL:"Is Null") edo "ez hutsik" (SQL: "Is not Null") iragazki-baldintzak hautatu daitezke. Posible da laster-menua erabilita sarrera ezabatzea.

Iragazki-baldintzak mugitu daitezke Iragazki-nabigatzailea erabilita, haiek arrastatu eta jareginez, edo ⌘Ctrl+Alt+gorako gezia edo ⌘Ctrl+Alt+beherako gezia. Iragazki-baldintzak kopiatzeko, arrastatu haiek ⌘Ctrl teklari sakatuta eusten diozun bitartean.

Inprimakia diseinatzean, 'Iragazki-proposamena' propietatea ezarri ahal zaie testu-koadroei, haietako bakoitzaren Propietateak elkarrizketa-koadroko Datuak fitxan. Iragazki moduaren hurrengo bilaketetan, eremu horietan egongo den informazioa hautatu ahal izango da. Eremuen edukia Osatze automatikoa funtzioa erabilta hautatu daiteke. Kontuan izan, hala ere, funtzio horrek memoria-espazio eta denbora asko behar duela, batez ere datu-base handietan erabiltzen bada, eta beraz, kasu bakanetan soilik erabili beharko litzatekeela.

Erlazionatutako gaiak

Tauletan eta inprimaki-dokumentuetan bilaketak egitea