Edukiak
Indizea 🔎︎

# Zuriune zatiezinak, hitz-zatiketak eta hitz-zatiketa bigunak txertatzea

## Zuriune zatiezinak

Lerro baten amaieran bi hitz banatuta gera daitezen eragozteko, eutsi sakatuta ⌘Ctrl teklari eta Shift teklari, hitzen arteko zuriunea idazten duzunean.

Calc-en, ezin duzu zuriune zatiezinik txertatu.

## Hitz-zatiketa zatiezina

Hitz-zatiketa zatiezinaren adibide bat A-Z gisako enpresa-izena da. Argi dago ez duzula nahi A- lerroaren amaieran eta Z hurrengo lerroaren hasieran agertzea. Hori konpontzeko, sakatu Shift+Ctrl+minus ikurra. Bestela esanda, eduki Shift eta Ctrl teklak sakatuta eta sakatu minus tekla.

## Hitz-zatiketak marratxoekin ordeztea

Marrak sartzeko, Tresnak - Autozuzenketa - Autozuzenketa-aukerak - Aukerak atalean Ordeztu marratxoak aukera duzu. Aukera horrek, zenbait baldintzatan, marratxo labur bat edo bi ordeztu eta marra laburra edo marra luzea sartzen du (ikusi Autozuzenketaren aukerak).

Ordezpen gehiagorako, ikusi ordezpen-taula Tresnak - Autozuzenketa - Autozuzenketa-aukerak- Ordeztu atalean. Hor, besteak beste, lasterbide bat erabiltzean marra bat marraz dadin, baita beste letra-tipo batekin ere, ezar daiteke.

## Marratxo biguna

Hitz-zatiketa automatikoa onartzeko hitzaren barruan bereizle bat sartuta, erabili ⌘Ctrl+minus ikurra. Hitza kokaleku horretan zatituko da lerro bukaeran badago, nahiz eta paragrafo horretako hitz-zatiketa automatikoa desaktibatuta egon.

Erlazionatutako gaiak

Karaktere bereziak

Formatuaren marka