Edukiak
Indizea 🔎︎

# Geruzei buruz

Geruzei esker, erlazioa duten elementuak elkarri lotu daitezke orrialde batean. Geruzak laneko espazio indibidual modura ulertu daitezke: bistatik ezkutatu daitezke, inprimatzea saihestu daitezke edo blokeatu egin daitezke.

Geruzek ez dute objektuen pilatze-ordena zehazten orrialdean, Kontrolak geruzaren kasuan salbu. Geruza hori beti gainerako geruzen aurrean dago.

Orrialdeko objektuen pilatze-ordena objektuak gehitzen diren sekuentziaren araberakoa da. Pilatze-ordena berrantolatzeko, erabili Forma - Antolatu.

Geruzetan objektuak ez dituzten areak gardenak dira.

LibreOffice Draw aplikazioak hiru geruza lehenetsi ditu:

- Diseinua

- Kontrolak

- Kota-lerroak

Geruza lehenetsiak ezin dira ezabatu edo izenez aldatu. Geruza gehiago gehitu daitezke Txertatu - Geruza erabilita.

Diseinua geruza laneko area lehenetsia da. Diseinua geruzak izenburuaren, testuaren eta objektuen leku-marken kokalekua zehazten du orrialdean.

Kontrolak geruza ekintza bat gauzatzen duten botoiak sortzeko erabili daiteke. Horrela, botoi horiek inprimatu nahi ez badira, geruzaren propietateetan ezarri ez inprimagarri modura. Kontrolak geruzako objektuak beti daude gainerako geruzen objektuen gainean.

Kota-lerroak geruza kota-lerroak marrazteko erabili daiteke, besteak beste. Geruza bistan edo ezkutuan jarrita, lerro horiek erraz aktibatu edo desaktibatu daitezke.

Geruzak blokeatu egin daitezke bere edukiak babesteko, edo geruza eta bere edukiak inprimatzea eragozteko. Orrialde bati geruza berria gehitzen zaionean, geruza dokumentuko orrialde guztiei gehitzen zaie. Hala ere, objektu bat geruza bati gehitzen zaionean, uneko orrialdeari soilik gehitzen zaio. Objektua orrialde guztietan agertu dadin nahi bada, gehitu objektua orrialde maisuari (Ikusi - Maisua).

Erlazionatutako gaiak

Geruzak txertatzea

Objektuak beste geruza batera eramatea

Geruzekin lan egitea